**Kedves Barátaim, Munkatársaim, Tanítványaim!**

Annak idején idősebbek mondogatták nekünk, hogy minden ember életében egyszer eljön az az idő, amikor minden megváltozhat. És érdemes arra úgy készülni, tanulni, hogy lélekben, tudásban, elkötelezettségben légy kész az elvégzendő feladatra. Mert egyébként nem biztos, hogy még egyszer visszatér a kedvező alkalom. Nos, ez a lehetőség az én életemben a 90-es években jött el. Ha akkor tétovázunk, vagy nem vagyunk eléggé elkötelezettek, akkor ma nincs egyetemünk, és lehet a “sapis” életérzés sem létezne, esetleg egészen mást jelentene. Persze ez csak a kezdet, csak egy lehetőség volt, ami hosszú évek munkájával, a segítségetekkel lett az, amit ma mindannyiunknak a Sapientia jelent. Ezt a közös munkát, a segítséget szeretném most megköszönni. Büszke és hálás vagyok, hogy egy ilyen közösség tagja lehettem.

**Békés, Áldott Karácsonyt, és Boldog Új Esztendőt kívánok!**

**dr. Dávid László**

Csíkszereda, 2020. December 24.